Տրադեսկանցիա զոլավոր

**Տրադեսկանցիա զոլավոր**, **տրադեսկանցիա կախվող** կամ **զեբրինա կախվող** (), կոմելինազգիների (Commelinaceae) ընտանիքի տրադեսկանցիա (Tradescantia) ցեղի բույս։ Տարածված տնային բույս է։

## Անվանում
Ցեղի անունը տվել է Կառլ Լիննեյն ի պատիվ հայր և որդի Տրադեսկանտների` անգլիացի բնագետներ, ճանապարհորդներ և հավաքորդներ Ջոն Տրադեսկանտ ավագի (1570-1638) և Ջոն Տրադեսկանտ կրտսերի (1608-1662)։

Զեբրինա (*zebrina*) տեսակային Էպիտետը թարգմանվում է որպես «զեբրի նման զոլավոր» ()։

## Նկարագրություն
Բազմամյա խոտաբույս է ճյուղավորվող, բարակ տերևավոր ցողուններով (մինչև 1,8-2 մ երկարությամբ), արմատավորվում է հանգույցներում:

Տերևներն ունեն 2,5-10 × 1,5-3,5 չափեր, հերթադիր են, ձվաձև-երկարավուն, հիմքում կլորավուն և ծայրերում սրածայր, փոքր-ինչ մսոտ, մերկ կամ ցրված մազիկներով, վերևից՝ յասամանագույն-կանաչ, երկու աբաքսիալ կանաչավուն-արծաթագույն և երբեմն լրացուցիչ յասամանագույն շերտերով, ներքևից՝ մանուշակագույն։  Տերևապատյանը 8-12×5-8 մմ է, թաղանթապատ։ 

Ծաղկաբույլերը գտնվում են ցողունի ծայրին, մասամբ ծածկված են տերևաձև, նեղ, թարթիչավոր ծաղկատերևներով։ Ընձյուղները 1,5-11 սմ են: Ծաղիկները ակտինոմորֆ են: Բաժակատերևիկներն ունեն 4-5 մմ երկարություն և 1,5 մմ լայնություն, նշտարաձև են կամ երկարավուն նշտարաձև, թափանցիկ, միաձուլվում են նեղ խողովակի մեջ։  Ծաղկաթերթիկները վարդագույն են, ձվաձև, մոտ 6 մմ երկարությամբ, ստորին մասում միաձուլվում են խողովակի մեջ։  Առէջները մազմզուկներով են|:

Պտուղը եռաբույն լոկուլիցիդային տուփ է, յուրաքանչյուր բնում կա 2 կնճռոտված սերմ:

Պատկեր:Panameña (Tradescantia zebrina).jpg|Ծաղիկ
Պատկեր:Tradescantia zebrina - Ботаничка градина Скопје (2).jpg|Ծաղկած ընձյուղներ
Պատկեր:Flinker Heinrich.jpg|
Պատկեր:Tradescantia zebrina 8zz.jpg|Տերևները ներքևից
Պատկեր:Zebrina pendula 2zz.jpg|Հողը ծածկած տրադեսկանցիա բուսաբանական այգում
Պատկեր:Tradescantia zebrina variegata 'Danny Lee'.jpg|Tradescantia zebrina 'Danny Lee'


## Տարածվածություն
Բնական արեալն ընդգրկում է Կենտրոնական Ամերիկայի նեոտրոպիկները Մեքսիկայից մինչև Պանամա և Կոլումբիա:

Որպես ինտրոդուկցված տեսակ` լայնորեն տարածվել է Միացյալ Նահանգների հարավարևմտյան շրջաններում, Անտիլյան կղզիներում, Հարավային Ամերիկայում, Աֆրիկայի որոշ երկրներում, Բանգլադեշում, Հարավարևելյան Չինաստանում, Ֆիլիպիններում, Ճավա կղզում և Ավստրալիայի արևմուտքում:

մինի|''Trandescantia zebrina''-ն ծածկում է մեքենան
Տեսակը դասակարգվել է որպես 1b  կատեգորիայի ինվազիոն Հարավային Աֆրիկայում, այդ պատճառով այնտեղ արգելվում է տնկել և բազմացնել այդ բուսատեսակը։  Սերմերի, կտրոնների կամ բազմացման այլ նյութերի ցանկացած առևտուր արգելվում է: Տեսակը չի կարելի տեղափոխել կամ տնկել ինչպես գյուղական, այնպես էլ քաղաքային վայրերում։  Համարվում է ինվազիվ տեսակ նաև Գալապագոսյան կղզիներում։

## Կենսամիջավայր
Աճում է հիմնականում սեզոնային չոր արևադարձային բիոմներում։

## Կիրառություն
Բույսը տարածված է իր արագ աճի և գեղեցիկ տերևների շնորհիվ։  Օգտագործվում է որպես հողածածկող և սենյակային բույս։ 

Ունի բուժական նշանակություն։

## Տաքսոնոմիա
, առաջին անգամ հիշատակվել է` Vollst. Handb. Bl.-Gärtn., ed. 4: 655։

### Հոմանիշներ
Հոմոտիպային (հիմնված նույն նոմենկլատուրային տիպի վրա).
* 
* 

### Տեսակներ
Հաստատված սորտեր ըստ Plants of the World Online կայքի` 2023 թվականի տվյալներով.
* Tradescantia zebrina var. flocculosa (G.Brückn.) D.R.Hunt
* Tradescantia zebrina var. mollipila D.R.Hunt
* Tradescantia zebrina var. zebrina

## Ծանոթագրություններ

## Գրականություն
* Hong D, DeFilipps R. A. Tradescantia zebrina Bosse // Flora of China : [անգլ.] = 中国植物志 : in 25 vol. / ed. by Z. Wu, P. H. Raven, D. Hong. — Beijing : Science Press ; St. Louis : Missouri Botanical Garden Press, 2000. — Vol. 24 : Flagellariaceae through Marantaceae. — P. 38. — 431 p. — ISBN 978-0-915279-34-0. — ISBN 978-0-915279-83-8 (vol. 24).
* Faden R. B. 30. Tradescantia zebrina Hort ex Bosse // Flora of North America : North of Mexico : [անգլ.] : in 30 vol. / ed. by FNA Editorial Committee. — New York : Oxford University Press, 2000. — Vol. 22 : Magnoliophyta: Alismatidae, Arecidae, Commelinidae (in part), and Zingiberidae. — 384 p. — ISBN 0-19-513729-9. — ISBN 978-0-19-513729-3.
* Трифонова В. И. Семейство Коммелиновые (Commelinaceae) // Жизнь растений : в 6 т. / гл. ред. А. Л. Тахтаджян. — М. : Просвещение, 1982. — Т. 6 : Цветковые растения / под ред. А. Л. Тахтаджяна. — С. 317, 319. — 543 с. — 300 000 экз.

Կատեգորիա:1753 թվականին նկարագրված բույսեր
Կատեգորիա:Դեկորատիվ բույսեր
Կատեգորիա:Դեղաբույսեր
Կատեգորիա:Կառլ Լիննեյ հեղինակի անվանած տաքսոններ
Կատեգորիա:Սենյակային բույսեր